Čitanje štampanih knjiga odnosi pobedu ispred e-knjiga

Negde početkom 2007. godine kada smo na sajtu pokrenuli eksperimentalnu sekciju “elektronske knjige” (danas na adresi elektronskeknjige.com) činilo se da će u godinama koje dolaze elektronska izdanja preuzeti primat od starovremenskih štampanih knjiga. Međutim, desilo se suprotno. Nakon početnog uspona e-knjige, čiji vrhunac su bile godine 2010-2012 (ovo pišem po sećanju i odnosi se na situaciju u inostranstvu), štampana knjiga je povratila svoj tron i to na potpuno neočekivani način. Štampana knjiga je opet postala potreba, način da se izbegne ekran, kao i deo modernog lifestyle-a, dok je e-knjiga ostala i dalje vrlo koristan format, ali samo u nedostatku štampanog izdanja ili kada vam je potrebno da brzo pronađete informaciju (ovo važi za prave e-knjige gde je pretraživanje teksta moguće). Da je strah od kompletnog prelaska na digitalno bio neosnovan, pokazao je i knjižarski gigant Amazon koji je rešio da svoje onlajn poslovanje (amazon.com) delimično preseli i u “realni svet”, otvarajući 2015. godine svoju prvu (od mnogih) “fizičkih knjižara.” Jedna velika kompanija kao što je Amazon ne odlučuje se na jedan takav korak slučajno. Otvaranje standardnih knjižara sa štampanim knjigama nosilo je sa sobom poruku da e-knjiga nije budućnost. The first physical bookstore, Amazon Books, launched in Seattle in 2015 and has since expanded across America. Amazon’s first physical bookstore in New York, located in the high-end shopping center at Columbus Circle… [Total_Soft_Poll id=”1″] Prodaja štampanih knjiga još uvek značajno nadmašuje prodaju e-knjiga Tržište i produkcija elektronskih knjiga u Srbiji i sličnim zemljama se nikada nije razvila kao što je to bio slučaj na zapadu, prvenstveno na engleskom govornom području. Razloga za to ima više. Pa, da vidimo kakva je tamo trenutna situacija u ratu između dva formata knjiga/e-knjiga i šta zapadni mediji kažu o tome: Možda će vas iznenaditi, ali većina ljudi i dalje daje prednost staroj školi štampanja na papiru. Prema godišnjem izveštaju Udruženja američkih izdavača iz 2019., prošle godine u SAD-u izdavači knjiga (u svim formatima) su ostvarili prihod od skoro 26 milijardi dolara, od čega su štampane knjige donele 22,6 milijardi a e-knjige 2,04 milijarde dolara. Ove brojke uključuju knjige namenjene široj publici, udžbenike, kao i beletristiku. Prema izjavi Meryl Halls, generalne direktorke Udruženja knjižara u UK-u, dok su digitalni mediji potkopali druge produkcije kao što je dnevna  štampa i muzička produkcija, ljudi još uvek žele da poseduju štampane knjige. ”Mislim da je preuveličana priča o e-knjigama nekako splasnula, prodaja se značajno smanjuje, mislim da su štampane knjige i dalje više privlačnije ljudima. Izdavači prave neverovatno raskošno opremljena izdanja, dizajn naslovnih stranica je predivan”, rekla je ona za CNBC televiziju. Ljudi takođe vole da drugima pokazuju ono što čitaju, dodala je ona. ”Ljubitelji knjiga vole i da znaju šta su već pročitali, a i da to pokažu drugima. Pretpostavljam da se radi i o potrebi da knjigama ukrasite svoj dom, da napravite kolekciju, jer ljudi su po prirodi sakupljači (kolekcionari), zar ne, žele da imaju biblioteku i da ona nešto govori o njima.” Prema Nielsen Book International-u, žanrovi koji se u štampanom formatu dobro prodaju su knjige o prirodi, kulinarstvu i dečje knjige, dok u e-formatu ljudi najviše vole da čitaju krimi literaturu, romantične romane i trilere. Prošlo je više od jedne decenije od kako je Amazon lansirao Kindle, i prema Halls-u, postoji glad za informacijama ali takođe i želja da se izbegne ekran. ”Ljudi traže načine da izbegnu ekran, ali isto tako i tragaju za informacijama. Pribegavaju štampanom materijalu zbog mnogo kompleksnih razloga i mislim da je teže emotivno se vezati za nešto što čitaš, ako je to na e-čitaču.” Dok se omladina 21. veka ponekad krivi za uništavanje industrije, čini se da zapravo mlađi ljudi popularizuju štampanje. Prema Nielsen-u, 63%  prodatih štampanih knjiga u UK-u proda se mladima uzrasta ispod 44 godine, dok se 52% eknjiga proda starijima od 45 godina. Slična situacija je i u SAD-u, gde je prema Pew Research-u, 75% ljudi uzrasta od 18 do 29 godina tvrdilo da je čitalo štampane knjige u 2017., što je iznad  proseka koji iznosi 67%. Foto: learning-mind.com, amazon.com